Ντέιβ Κάουενς

Ο Ντέιβιντ Ουίλιαμ Κάουενς (, 25 Οκτωβρίου 1948) είναι Αμερικανός πρώην επαγγελματίας καλαθοσφαιριστής. Αγωνιζόταν ως σέντερ και ψηφίστηκε ως πολυτιμότερος παίκτης του NBA το 1972—73.

 Βιογραφία 
Σε ηλικία οκτώ ετών, έπαιξε στην πρώτη του ομάδα μπάσκετ και άρχισε να ασχολείται με το άθλημα. Ωστόσο, κατά τη διάρκεια του πρώτου έτους στο γυμνάσιο ήρθε σε σύγκρουση με τον προπονητή του και εγκατέλειψε την ομάδα. Στράφηκε στην κολύμβηση και το στίβο και φάνηκε ότι ο νεαρός που τότε ήταν 1,85 μέτρα σε ύψος, δεν θα επέστρεφε ποτέ στο γήπεδο μπάσκετ. Όμως πήρε σε ύψος 13 πόντους σε ένα έτος και ενασχόλησή του με την καλαθοσφαίριση επανήλθε.

Έπαιξε στο κολέγιο του μπάσκετ της Φλόριντα (Florida State University) από το 1967 έως το 1970. Πέτυχε 1.479 πόντους σε 78 παιχνίδια, με 19,0 πόντους ανά παιχνίδι και είναι μεταξύ των 10 κορυφαίων σκόρερ όλων των εποχών της πολιτείας. Είναι ο κορυφαίος ριμπάουντερ όλων των εποχών της Φλόριντα με 1.340 ριμπάουντ (17,2 ανά παιχνίδι). Κατέχει το ρεκόρ της ομάδας για τον καλύτερο μέσο όρο ριμπάουντ με 17,5 τη σεζόν 1968–69. 
Ο Κάουενς είχε κατά μέσο όρο 17,0 πόντους και 15,4 ριμπάουντ ως ρούκι το 1969–70 με τους Μπόστον Σέλτικς που τον επέλεξαν για να πάρει τη θέση του Μπιλ Ράσελ που αποχώρησε. Τα επιτεύγματά του χάρισαν μερίδιο των τιμών του NBA ως καλύτερος ρούκι της χρονιάς. Οι Σέλτικς βελτιώθηκαν με επίδοση 44–38 και ο Κάουενς κέρδισε γρήγορα διακρίσεις για την κινητικότητα, την επιμονή και την ανιδιοτελή προσέγγιση του παιχνιδιού. Βελτιώθηκε στους 18,8 πόντους ανά παιχνίδι στη δεύτερη σεζόν του στο NBA. 
Στην πρώτη από τις επτά εμφανίσεις του στο All-Star Game ΝΒΑ, σημείωσε 14 πόντους και κέρδισε 20 ριμπάουντ. Μόλις στην τρίτη του σεζόν, ο Κάουενς εντάχθηκε στους θρύλους Μπομπ Κούζι και Ράσελ ως οι μόνοι της ομάδας της Βοστώνης που κέρδισαν το βραβείο του πολυτιμότερου παίκτη του πρωταθλήματος. Το 1973–74, χρονιά κατά την οποία είχε κατά μέσο όρο 19,0 πόντους, 15,7 ριμπάουντ και 4,4 ασίστ, οδηγώντας τη Βοστώνη σε ρεκόρ 56–26 νίκες και στο πρωτάθλημα του NBA.

Στους  τελικούς του 1974 απέναντι στον Καρίμ Αμπντούλ Τζαμπάρ και τους Μιλγουόκι Μπακς, οδήγησε τους Σέλτικς στο 12ο πρωτάθλημά τους στο ΝΒΑ, πετυχαίνοντας 28 πόντους και 14 ριμπάουντ και σταμάτησε τον κορυφαίο αντίπαλό του, κρατώντας τον χωρίς πόντους για 18 λεπτά στο αποφασιστικό έβδομο παιχνίδι των τελικών του ΝΒΑ. Οι Σέλτικς κατέκτησαν ένα ακόμα τίτλο το 1976 με τον Κάουενς να συμπεριλαμβάνεται στην καλύτερη αμυντική ομάδα της χρονιάς. Έκλεισε την καριέρα του το 1983 παίζοντας για ένα χρόνο με τους Μιλγουόκι Μπακς και έχοντας μέσο όρο 17,6 πόντους και 13,6 ριμπάουντ σε 766 αγώνες κανονικής περιόδου του NBA. 
Εισήχθη στο Naismith Memorial Basketball Hall of Fame το 1991 και το 1996 ψηφίστηκε στην επετειακή επιλογή των 50 κορυφαίων του NBA. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Έχει επίσης πολυάριθμες προπονητικές θέσεις εντός και εκτός του ΝΒΑ.

 Τίτλοι και διακρίσεις 
 2 × Πρωτάθλημα NBA (1974, 1976)
 Πολυτιμότερος παίκτης του ΝΒΑ (1973)
 7 × NBA All-Star (1972 - 1978, 1980)
 MVP του NBA All-Star Game (1973)
 3 × Δεύτερη ομάδα All-NBA (1973, 1975, 1976)
 Καλύτερη αμυντική ομάδα  του NBA (1976)
 2 × Αμυντική δεύτερη ομάδα NBA (1975, 1980)
 Ρούκι της χρονιάς στο ΝΒΑ (1971)
 NBA Καλύτερη ομάδα ρούκι (1971)
 Ομάδα όλων των εποχών του NBA της 50ης επετείου (1996)
 Ομάδα όλων των εποχών του NBA της 75ης επετείου (2021)
 Νο 18 αποσύρθηκε από τους Μπόστον Σέλτικς
 Νο 13 αποσύρθηκε από το Florida State Seminoles

 Παραπομπές 

 Εξωτερικοί σύνδεσμοι 


 Αναλυτικά στοιχεία καριέρας 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μιλγουόκι Μπακς
Κατηγορία:Σέντερ
Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Μπόστον Σέλτικς
Κατηγορία:Εισαχθέντες στο Naismith Memorial Basketball Hall of Fame